Beboerne på Christiania opfordrer danskerne til at stoppe med at købe hash i Pusher Street.

Det er udmeldingen efter aftenens fællesmøde på Christiania.

Omkring 300 beboere var mødt op for at tale om situationen efter onsdagens skyderi, hvor to betjente og en civil person blev skudt.

Læs også : Pinds besked til christianitterne: Riv plankeværket ned og lad børn spille pokémon

Meldingen var kort men klar fra pressetalsmand Risenga Manghezi efter mødet.

- Vi tager på det kraftigste afstand fra den voldelige kriminalitet, som hashmarkedet medfører. Christiania kan ikke tage ansvar for at huse hele Danmarks hashhandel.

- Vi kan fjerne boderne men ikke sørge for, at de bliver væk og ikke kommer tilbage.